སྡེ་དགེ་བ་ཀརྨ་ལཊ་ཨ་རིའི་ཁྲིམས་ཁང་ཞིག་གི་དྲུང་ཡིག་ཆེན་མོར་འོས་འདེམས་བྱུང་།འདས་ལོའི་ཕྱི་ཟླ་༡༡པའི་ནང་ཨ་རིའི་མངའ་སྡེ་ཨོ་ཧའོ་ཡི་རྫོང་ཆེ་ཤོས་ཧཱ་མིལ་ཊོན་ཁྲིམས་ཁང་གི་དྲུང་ཡིག་ཆེན་མོ་འོས་འདེམས་ཀྱི་འགྲན་རྩོད་ཁྲོད།ཁམས་སྡེ་དགེ་ནས་ཡིན་པའི་ཨ་མ་ལགས་ཀྱི་བུ་ཀརྨ་ལགས་ལ་རྒྱལ་ཁ་ཐོབ་ཡོད་པ་དང་།འདི་ལོའི་ཕྱི་ཟླ་དང་པོའི་ཚེས་༣ཉིན་ཁོང་གིས་དངོས་སུ་དྲུང་ཡིག་ཆེན་མོའི་ལས་འཁུར་ཞུས་ཤིང་།ཁྲིམས་ཁང་གི་ལས་བྱེད་རྣམས་ལ་མཇལ་འཕྲད་དང་ལས་མི་གསར་འདེམས་བསྐོ་བཞག་སོགས་ཀྱི་ཕྱག་ལས་མགོ་བཙུགས་ཡོད་པ་དང་།ཁོང་གི་ལས་འཁུར་གྱི་ཉིན་དང་པོར་ཁྲིམས་ཁང་གི་ལས་གནས་གལ་ཆེན་ཁག་ཏུ་མི་གྲངས་༢༥༠ལྷག་གིས་ལས་ཞུགས་ཀྱི་སྙན་ཞུ་ཕུལ་ཟིན་ཡོད་འདུགའདས་པའི་ལོ་ངོ་༡༠༠ལྷག་རིང་ཧཱ་མིལ་ཊོན་ཁྲིམས་ཁང་གི་དྲུང་ཡིག་ཆེན་མོའི་ལས་གནས་དེ་ཨ་རིའི་སྤྱི་མཐུན་ཚོགས་པས་བསྟུན་མར་བཟུང་ཡོད་ཀྱང་།འདས་ལོའི་དྲུང་ཡིག་ཆེན་མོའི་འོས་བསྡུའི་ཁྲོད་སྤྱི་མཐུན་ཚོགས་པའི་འོས་མི་ལྕམ་ཊི་སི་ཝིན་ཁི་ལར་ལགས་ལ་འོས་གྲངས་༡༨༠༤༣༡དང་།དམངས་གཙོ་ཚོགས་པའི་འོས་མི་ཀརྨ་ལགས་ལ་འོས་གྲངས་༡༩༦༥༥༢ཐོབ་སྟེ།ཁུལ་དེའི་དམངས་གཙོ་ཚོགས་པར་ལོ་རྒྱུས་རང་བཞིན་ལྡན་པའི་རེ་བ་གསར་པ་ཞིག་བསྐྲུན་ཡོད་འདུགདྲུང་ཡིག་ཆེན་མོའི་ལས་འཁུར་གྱི་ཉིན་དང་པོའི་དགོང་མོར་ཀརྨ་ལགས་ཀྱིས་གསར་འགོད་པར།དེ་རིང་གི་ཉིན་མོ་འདི་ནི་བསམ་ཡུལ་ལས་འདས་པ་ཞིག་དང་།ཡིད་ཆེས་དཀའ་བའི་ཉམས་མྱོང་ཞིག་ཡིན་ལ།ང་ཚོའི་དགོངས་འཆར་དང་བྱ་བཞག་ལ་རྒྱལ་ཁ་ཐོབ་པའི་ཉིན་མོ་ཞིག་ཏུ་ངོས་འཛིན་བྱེད་ཀྱི་ཡོད་པ་དང་།ང་ཚོར་སྤྱི་ཚོགས་ལ་ཆེས་ཕན་ནུས་ལྡན་པའི་བྱ་འགུལ་དང་དགོངས་འཆར་ལེགས་པོ་ཡོད་པ་མ་ཟད།ལས་ཀའི་ཐོག་སྔར་ལྷག་འབད་བརྩོན་བྱེད་པའི་ཆོད་སེམས་ལྡན་པ་བཅས་དྲིལ་བསྒྲགས་བྱེད་ཐབས་ཀྱིས་མི་མང་གི་སེམས་ལ་སྤྲོ་སྣང་བསྐྱེད་ཡོད་སྐོར་བརྗོད་འདུགཁྲིམས་ཁང་གི་ཕྱག་ལས་གནང་ཕྱོགས་སྐོར་ལ་ཁོང་གིས།ཁྲིམས་ཀྱི་འཛིན་སྐྱོང་ཐད་དགའ་ཉེ་ཕྱོགས་ལྷུང་དང་ཆབ་སྲིད་དཔུང་རོགས་བྱེད་པའི་གནད་དོན་ཡོད་ཀྱང་།ཆབ་སྲིད་དཔུང་རོགས་ཀྱི་བྱ་སྤྱོད་འཁུར་ཏེ་ཁྲིམས་སྒྲིག་ལ་ཤུགས་རྐྱེན་བཟོས་པ་ཡིན་ན་ཁྲིམས་འགལ་ཚབས་ཆེན་ཡིན་ལ།ཁྲིམས་ཁང་དུ་མི་ཚང་མ་འདྲ་མཉམ་ཡིན་པ་ལས་མི་དེ་ག་འདྲ་ཡོད་པ་དང་གང་ནས་ཡིན་པ།དངུལ་ཡོད་མེད་སོགས་ཀྱི་ཁྱད་པར་གང་ཡང་མེད་སྐོར་དང་།ཁོང་གིས་དབུ་འཁྲིད་པའི་ཁྲིམས་ཁང་གི་འཛིན་སྐྱོང་གསར་པའི་ངོས་ནས་རྫོང་ཁྲིམས་ཁང་གི་འཕྲུལ་ལས་ཡར་རྒྱས་གཏོང་རྒྱུ་དང་།དྲང་བདེན་གྱི་ཁྲིམས་འཛིན་ལམ་ལུགས་ལག་བསྟར་བྱེད་པར་ནུས་པ་འདོན་རྒྱུ་ཡིན་སྐོར་སོགས་བརྗོད་འདུགཁོང་གི་ཨ་མ་ལགས་ཀྱིས་གསར་འགོད་པར།ང་ཚོ་བོད་ནས་ཡོང་བའི་བཙན་བྱོལ་བ་ཡིན་ཞིང་།ཕྱིས་སུ་ཨ་རིར་གནས་སྤོར་གྱིས་ད་ལྟ་བུ་ལ་དྲུང་ཡིག་ཆེན་མོའི་འོས་འདེམས་ཁྲོད་རྒྱལ་ཁ་ཐོབ་པར་ང་རང་དཔེ་དགའ་བོ་བྱུང་བ་མ་ཟད།བོད་མི་ཞིག་ཡིན་པའི་ཆ་ནས་སྤོབས་པ་ཆེན་པོ་སྐྱེས་བྱུང་།ང་གཅིག་པུར་དགའ་སྤོབས་བྱུང་བ་ཙམ་མིན་པར་བོད་མི་བཙན་བྱོལ་བ་ཨ་མ་ཞིག་གི་བུ་ལ་རྒྱལ་ཁ་འདི་འདྲ་ཐོབ་པར་བོད་མི་ཡོངས་རྫོགས་དགའ་སྤོབས་སྐྱེས་དགོས་པ་ཞིག་རེད་བསམ་གྱི་འདུགམ་འོངས་པར་ཁོས་བོད་ལ་རོགས་པ་བཟོ་ཐུབ་ན་དཔེ་ཡག་པོ་རེད།ཅེས་བརྗོད་འདུགཀརྨ་ལགས་ཕྱི་ལོ་༡༩༨༢ཟླ་༩པའི་ཚེས་༩ཉིན་ཨོ་ཧའོ་ཞེ་ནི་ཡ་གྲོང་ཁྱེར་དུ་སྐྱེས་ཡོད་པ་དང་།ཕ་ཌི་ཝིན་ཌིར་སིན་ལགས་དང་ཨ་མ་ལགས་ལ་བུ་གཉིས་ཡོད་པའི་ནང་ནས་ཀརྨ་ལགས་ཆེ་བ་དང་།ཆུང་བའི་མིང་ལ་ཟེར་གྱི་ཡོད་པ་རེད།ཀརྨ་ལགས་ཁྲིམས་ལུགས་རིག་པའི་བསླབ་པ་མཐར་ཕྱིན་རྗེས་ཆེད་ལས་ཁྲིམས་རྩོད་པའི་ཕྱག་ལས་གནང་ཡོད་པ་དང་།རང་ལོ་༣༤སོན་པའི་ཁོང་ནི་ཆབ་སྲིད་ཀྱི་སྡིངས་ཆའི་ཐོག་ཨ་རིའི་དམངས་གཙོ་ཚོགས་པས་རེ་བ་ཆེན་པོ་རྒྱག་བཞིན་པའི་ན་གཞོན་ཞིག་ཡིན་འདུག